זום (ערוץ)

היסטוריה

ערוץ זום הושק ב-2 בדצמבר 2012 ושודר בערוץ 83 בהוט. הערוץ משדר סדרות אנימציה חדשות, עונות חדשות של סדרות ישנות וסדרות קומדיה ודרמה. רוב תוכני האנימציה בערוץ מדובבים לעברית ללא תרגום. ב-3 ביוני 2013 ערוץ זום הושק גם ב-Yes בערוץ 86. ב-27 ביוני 2017 ערוץ זום הושק גם ב- פרטנר TV באפיק 68.

מפתיחת הערוץ ועד סוף 2013

כשהערוץ עלה, שודרו הסדרות "איירון מן", "סופר סטרייקה", "המיליונרים הצעירים", "גרוג'בנד", "הזבלונים", "האי המוטרף", "דיג'ימון" ועוד.
באוגוסט 2013 עלתה סדרת המקור הראשונה של זום, בשם "עמי'לה", תוכנית סטנד אפ בכיכובו של עמי אנידג'ר, שראל פיטרמן ואחרים.

משנת 2014

ב-2014 עלתה סדרת הפנטזיה "קוסמים נגד חייזרים".
ב-16 בפברואר 2014 עלתה הסדרה "מועדון החנונים" (משודרת ב-HOT) עם עמית פרקש, שיר מורנו, יון תומרקין, עומר דרור, יואב רוטמן ואחרים, וב-17 במרץ 2014 הסתיימה העונה הראשונה. באותו תאריך, עלתה גם התוכנית "איטי ועצבני" עם עמית פרקש ואסף פורמן; בכל תוכנית, אסף ועמית מראים קטעים בהילוך איטי, וכן מזמינים שחקן (כמו: שיר מורנו, עומר דרור ועוד) לתוכנית והוא מתחרה במשחק יריות עם אסף בהילוך רגיל, ואחרי זה מראים את הכל בהילוך איטי.
בנוסף לסדרה "מועדון החנונים" עלתה גם תוכנית האירוח של הסדרה: "מועדון החנונים: האולפן בהנחיית מירב פלדמן, המארחת בכל פרק 2 שחקנים מהסדרה. בעמוד הפייסבוק של "מועדון החנונים", המעריצים של הסדרה מחליטים איזה קטע היה הכי מצחיק, וגם שואלים שאלות בעמוד הפייסבוק, והם יכולים לקבל את התשובות בתוכנית, בנוסף, בזמן שידור התוכנית, בעמוד הפייסבוק, הצופים של הסדרה כותבים תגובה על הסדרה והם מעלים אותה בשידור.
ב-2014 עלתה הסדרה המצוירת "ערי הזהב הנסתרות". ב-11 ביולי 2014 עלתה הסדרה "מי מפחד מהחושך?". בשנת 2014 עלתה סדרת מערכונים חדשה בשם "שבט צוצלת" (משודרת ב-yes) עם שיר מורנו, שירה נאור, עידו מוסרי, נלי תגר ועמי אנידג'ר.
בשנת 2015 עלו העונות החדשות של "שבט צוצלת" (לצופי YES) ו"מועדון החנונים" (לצופי HOT), וכן מרתון כל העונות של הדרמה היומית של Yes: "ראש גדול" (שמאוחר יותר החלה משודרת גם ב-HOT וגם ב-Yes), ובנוסף עלתה "אינסטוש" - תוכנית בידור חדשה מבית האתר לצעירים "פרוגי" (גם ב-HOT וגם ב-Yes), וכן התוכנית "אלוף הסופר סטרייקה" בהנחיית עמי אנידג'ר ("עמי'לה") (משודרת גם ב-HOT וגם ב-Yes).
ב-1 בפברואר 2016 עלתה הסדרה "סוסי פרא" (המשודרת ב- HOT), עם יון תומרקין, שירה נאור, דניאל גד ועידו מוסרי, דרמה יומית חדשה וראשונה מסוגה בזום. לסדרה 42 פרקים וצפויה לה עונה שנייה. בנוסף, תמשיך "אינסטוש" לעונה נוספת (גם ב-HOT וגם ב-Yes) וכך גם המשך הסדרה "צ'יקה ומפירו" בספטמבר 2016.
בסוף 2016 עלתה תוכנית כיתות הנקראת "הכיתה של ישראל" בהנחיית דון לני גבאי.
בסוף אפריל 2017 עלתה סדרת סיטקום לילדי הוט: "צפוף", העוקב אחר חייהם של זוג גרושים שהחליטו להתחיל את פרק ב' בחייהם, בכיכובם של אלי פיניש, יעל שרוני, שירה נאור, דניאל ליטמן וגאיה שליטא.
ב-3 באוגוסט 2017 עלה בבתי הקולנוע סרט לסדרה המצליחה מועדון החנונים בשם מועדון החנונים: הסרט בהשתפות יואב רוטמן, עמית פרקש, נווה צור, אורי בלופרד, גאיה גור אריה, יון תומרקין, שירה נאור ועוד
בדצמבר 2017 עלתה העונה השנייה של "Play" והעונה השלישית של תוכנית המערכונים
"שבט צוצלת" המשודרת ב- yes.
במהלך שנת 2018 יעלו העונות החדשות של צפוף, מועדון החנונים וסוסי פרא ב- HOT והעונה הבאה של Play.
באוגוסט 2017 עלתה האנימה גליטר פורס,שנה אחרי עלתה תוכנית הבת בשם גליטר פורס דוקי דוקי.
בשנת 2018 שודרה העונה השנייה של ״צפוף״ המשודרת בHOT והעונה השלישית של ״Play״.
בינואר 2019 נערכה בערוץ תחרות "היוטיוברים של ישראל 2018", בהנחיית דודו ארז ובר מיניאלי. במסגרת התחרות הוכתרו היוטיוברים האהובים ביותר בישראל לשנת 2018, במקום הראשון זכו הצמד רז וקווין (צוות חארטא), במקביל החלו הצילומים של דרמת נוער קומית חדשה ״אמאמביכה״ שתעלה בערוץ ב- yes.
בפברואר 2019 עלתה הסדרה ״סברי מרנן״ המשודרת במקור ב״קשת 12״, החלו לכתוב את העונה שלישית לצפוף (לצופי הוט) ובסוף החודש עלה ערוץ ״ספיישלגו״ שישדר את הכל הסדרות והעונות של ״לגו״ בערוץ זמני בהוט, יס ופרטנר.